ธปท.ดีเดย์เกณฑ์บาเซิล3ใช้1ม.ค.แบงก์ไม่เพิ่มทุน
ธปท.ประกาศใช้เกณฑ์บาเซิล 3 เริ่ม 1 ม.ค. 2556 กำหนดให้เพิ่มสัดส่วนทุนส่วนเจ้าของเป็น 4.5%
15 ธ.ค. 2555

ธปท.ประกาศใช้เกณฑ์บาเซิล 3 เริ่ม 1 ม.ค. 2556 กำหนดให้เพิ่มสัดส่วนทุนส่วนเจ้าของเป็น 4.5% 
นายสมบูรณ์ จิตเป็นธม ผู้อำนวยการอาวุโส ฝ่ายนโยบายความเสี่ยง ธนาคารแห่งประเทศไทย (ธปท.) กล่าวว่า คณะกรรมการนโยบายสถาบันการเงิน (กนส.) ได้พิจารณาให้สถาบันการเงินไทย ทั้งธนาคารพาณิชย์ที่จดทะเบียนในประเทศและสาขาธนาคารต่างประเทศใช้เกณฑ์บาเซิล 3 ตั้งแต่วันที่ 1 ม.ค. 2556 เพราะเห็นว่าแม้ระบบสถาบันการเงินไทยจะไม่ได้มีปัญหาเหมือนในต่างประเทศจากวิกฤตการเงินโลกในช่วงปี 25502551 ที่ประเทศเศรษฐกิจหลักมีปัญหาสภาพคล่องในระบบสถาบันการเงิน 
นายสมบูรณ์ กล่าวว่า การใช้เกณฑ์บาเซิล 3 สอดคล้องกับหลักการกำกับดูแลสถาบันการเงินของ ธปท. ช่วยให้สถาบันการเงินไทยมีความแข็งแกร่งมีเงินกองทุนมั่นคง และมีการพัฒนาระบบการบริหารความเสี่ยงที่ดีขึ้น และเพื่อแสดงถึงศักยภาพของสถาบันการเงินไทยเทียบเท่าระบบสากล 
ทั้งนี้ กำหนดให้ธนาคารพาณิชย์ที่จดทะเบียนในประเทศไทย และให้สาขาของธนาคารพาณิชย์ต่างประเทศดำรงเงินกองทุนต่อสินทรัพย์เสี่ยง (บีไอเอส) ที่ 8.5% แต่ปรับไส้ในของเงินกองทุนขั้นที่ 1 ที่เป็นส่วนของเจ้าของไม่ต่ำกว่า 4.5% 
นายสมบูรณ์ กล่าวว่า ปัจจุบันธนาคารในไทยมีทุนส่วนของเจ้าของหรือกองทุนชั้นที่ 1 สูงถึง 11% และปกติในยามที่มีกำไรแบงก์ก็สะสมเป็นทุนเพิ่มอยู่แล้ว ถึงสินเชื่อจะขยายได้ดีในปีหน้านี้ที่ระดับ 12% และมีการขยายธุรกิจไปในกลุ่มประชาคมเศรษฐกิจอาเซียน หรือเออีซี เพิ่มขึ้น ก็ไม่น่าจะทำให้เงินกองทุนในปัจจุบันลดลงมากนัก 
“จากเกณฑ์ใหม่นี้จะไม่ทำให้มีธนาคารแห่งใดต้องเพิ่มทุนในระยะสั้น” นายสมบูรณ์ กล่าว 
นายสมบูรณ์ กล่าวว่า ต่อไปในระยะยาวที่จะกำหนดให้ดำรงเงินกองทุนเพิ่มเติม เพื่อรองรับเผื่อในยามวิกฤตเพิ่มอีก 2.5% ทำให้เงินกองทุนขั้นที่ 1 ในส่วนของเจ้าของที่ 4.5% เพิ่มเป็น 7% ภายในปี 2562 และทำให้เงินกองทุนรวมอยู่ที่ระดับ 11% นั้น อาจจะเห็นการเพิ่มทุนของธนาคารพาณิชย์บ้าง เพราะการมีทุนสูงตามเกณฑ์ขั้นต่ำของบาเซิล 3 จะช่วยให้ฐานะธนาคารดูดี มีความแข็งแกร่ง และสามารถวางแผนขยายธุรกิจหรือทำอะไรก็ได้ ไม่ว่าธนาคารพาณิชย์ไทยหรือสาขาธนาคารต่างประเทศเพราะเงินกองทุนไม่ใช่ปัญหา เพราะที่ผ่านมาก็มีธนาคารหลายแห่งเพิ่มทุนด้วยการออกตราสารหนี้ในรูปแบบต่างๆรองรับความเพียงพอของเงินกองทุนไปบ้างแล้ว อีกอย่างระบบธนาคารพาณิชย์มีเงินทุนสูงถึง 16% และสาขาธนาคารต่างประเทศ